ఎప్పటికప్పుడు విభిన్నంగా ఆలోచించే ఆ కోలీవుడ్ యంగ్ హీరో, కొద్దిరోజుల క్రితం ప్రకటించిన హాలీవుడ్ మూవీ విషయంలో సీరియస్గా గ్రౌండ్ వర్క్ చేస్తున్నాడట. అన్నీ అనుకున్నట్టుగా జరిగితే అక్టోబర్ నుంచే ఈ సినిమా పట్టాలెక్కొచ్చంటున్నారు.టాలీవుడ్తో పోలిస్తే కోలీవుడ్ హీరోలు ప్రయోగాలు చేయడంలో కాస్త ముందుంటారు. యంగ్ హీరో శింబు కూడా అప్పుడప్పుడు ఇలాంటి ప్రయోగాలు చేస్తుంటాడు. కొంతకాలంగా సరైన హిట్స్లేని ఈ యంగ్ హీరో.  'ఎఎఎ' అనే సినిమా ద్వారా మరో పరాజయాన్ని మూటగట్టుకున్నాడు. అయినా ప్రయోగాల విషయంలో ఏ మాత్రం వెనక్కి తగ్గిన శింబు, త్వరలో ఒక హాలీవుడ్ సినిమాలో నటించబోతున్నట్టు ట్విట్టర్ ద్వారా ప్రకటించారు. ఈ సినిమా ఏ ఇతర ప్రాంతీయ భాషలో తెరకెక్కదని క్లారిటీ ఇచ్చాడు.ఆ తరువాత దీనిపై శింబు నుంచి ఎలాంటి అప్ డేట్ లేకపోవడంతో శింబు హాలీవుడ్ మూవీ అటకెక్కినట్టే అని అంతా భావించారు. అయితే త్వరలో ఈ సినిమా సెట్స్ మీదకు వెళ్లబోతోందని వార్తలు వినిపిస్తున్నాయి. తను స్వయంగా తెరకెక్కించబోయే ఈ సినిమాను రెండు నెలల్లో పూర్తి చేయాలని భావిస్తున్న ఈ యంగ్ హీరో, ఆ తరువాత మణిరత్నం దర్శకత్వంలో కొత్త సినిమా షూటింగ్లో పాల్గొనాలని డిసైడయ్యాడట.తన డైరెక్షన్లో తెరకెక్కే సినిమాకు సంబంధించి శింబు గ్రౌండ్ వర్క్ చాలా రోజుల కిందటే మొదలైందట. గత కొంతకాలంగా సక్సెస్ అందుకోలేక చతికలబడుతున్న ఈ యంగ్ హీరో, ఇలాంటి ప్రయోగాలను పక్కనపెట్టి తన నుంచి ప్రేక్షకులు ఏం కోరుకుంటున్నారో అలాంటి సినిమాలు చేయాలని తమిళ సినీ జనం అభిప్రాయపడుతున్నారు. మరి పరాజయాలు ఎదురైనా ప్రయోగాలు ఆపనంటున్న శింబు, నిజంగానే హాలీవుడ్ సినిమాను సెట్స్పైకి తీసుకెళతాడా లేదా అన్నది అక్టోబర్లో కానీ చెప్పలేం. లెట్స్ వెయిట్ అండ్ సీ..
eppatikappudu vibhinnamgaa aalochinche aa kolivud yang heero, koddirojula kritam prakatinchina halivud moovee vishayamlo seeriyasga ground work chestunnadata. annee anukunnattugaa jarigithe actober nunche ee sinima pattalekkochantunna.talivudtho poliste kolivud heerolu prayogaalu cheyadamlo kaasta munduntaaru. yang heero shimbu kuudaa appudappudu ilanti prayogaalu chestuntaadu. kontakaalamgaa saraina hitsleni ee yang heero.  'aaea' ane sinima dwara maro paraajayaanni mootagattukunnaadu. aina prayogaala vishayamlo e maatram venakki taggina shimbu, twaralo oka halivud cinemalo natinchabotunnattu twitter dwara prakatinchaaru. ee sinima e itara praantiiya bhashalo terakekkadani clarity ichadu.aa taruvaata deenipai shimbu nunchi elanti ap date lekapovadamto shimbu halivud moovee atakekkinatte ani antaa bhaavinchaaru. ayithe twaralo ee sinima sets meedaku vellabotondani vaartalu vinipistunnaayi. tanu swayamgaa terakekkinchaboye ee sinimaanu rendu nelallo puurti cheyalani bhaavistunna ee yang heero, aa taruvaata maniratnam darsakatvamlo kotta sinima shootinglo paalgonaalani disaidayyaadata.tana directionlo terakekke sinimaaku sambandhinchi shimbu ground work chala rojula kindate modalaindata. gatha kontakaalamgaa suxes andukoleka chatikalabadutunna ee yang heero, ilanti prayogaalanu pakkanapetti tana nunchi prekshakulu yem korukuntunnaro alanti cinimaalu cheyalani tamila cinee janam abhipraayapadutunnaaru. mari paraajayaalu edurainaa prayogaalu aapanantunna shimbu, nijamgaane halivud sinimaanu setspiki teesukelataadaa leda annadi actoberlo cony cheppalem. lets veyit and see..